ਰਾਜੇਂਦਰ ਯਾਦਵ
ਰਾਜੇਂਦਰ ਯਾਦਵ (ਹਿੰਦੀ: राजेन्द्र यादव) (28 ਅਗਸਤ 1929 – 28 ਅਕਤੂਬਰ 2013) ਇੱਕ ਹਿੰਦੀ ਗਲਪ ਲੇਖਕ ਸੀ ਅਤੇ ਇਸਨੂੰ ਮੋਹਨ ਰਾਕੇਸ਼ ਅਤੇ ਕਮਲੇਸ਼ਵਰ ਤੋਂ ਬਾਅਦ ਨਵੀਂ ਕਹਾਣੀ ਵਿਧਾ ਦਾ ਆਖ਼ਰੀ ਹਸਤਾਖ਼ਰ ਮੰਨਿਆ ਜਾਂਦਾ ਹੈ। ਉਨ੍ਹਾਂ ਨੇ 1986 ਵਿੱਚ ਮਸ਼ਹੂਰ ਸਾਹਿਤਕਾਰ ਮੁਨਸ਼ੀ ਪ੍ਰੇਮ ਚੰਦ ਦੇ ਪਰਚੇ 'ਹੰਸ' ਦਾ ਮੁੜ ਪ੍ਰਕਾਸ਼ਨ ਕੀਤਾ ਜੋ 1930 ਵਿੱਚ ਸ਼ੁਰੂ ਹੋਇਆ ਸੀ ਅਤੇ 1953 ਵਿੱਚ ਬੰਦ ਹੋ ਗਿਆ ਸੀ। ਉਨ੍ਹਾਂ 31 ਜੁਲਾਈ 1986, (ਪ੍ਰੇਮ ਚੰਦ ਦੇ ਜਨਮ ਦਿਨ) ਤੇ ਇਹ ਮੁੜ ਸ਼ੁਰੂ ਕੀਤਾ। ਆਪਣੀ ਲੇਖਣੀ ਰਾਹੀਂ ਉਸ ਨੇ ਲੋਕਤਾਂਤਰਿਕ ਕਦਰਾਂ ਕੀਮਤਾਂ, ਮਨੁੱਖੀ ਅਧਿਕਾਰਾਂ, ਦਲਿਤਾਂ ਅਤੇ ਔਰਤਾਂ ਦੇ ਅਧਿਕਾਰਾਂ ਨੂੰ ਉਭਾਰਿਆ। ਉਸ ਦੀ ਪਤਨੀ ਮੰਨੂ ਭੰਡਾਰੀ ਵੀ ਪ੍ਰਸਿੱਧ ਹਿੰਦੀ ਗਲਪਕਾਰ ਹੈ।